স্যাটেলাইট নিয়ে কিছু কথা – বিজ্ঞানযাত্রা
লিখেছেন মরবিড সেইন্ট · জুন 3, 2016
স্যাটেলাইটহলো একটি কৃত্রিম বস্তু যা তথ্য সংগ্রহের জন্য অথবা যোগাযোগের মাধ্যম হিসেবে পৃথিবী বা চাঁদ বা অন্য কোনো গ্রহের চারপাশে কক্ষপথে স্থাপন করা হয়। মনুষ্যনির্মিত হাজার হাজার স্যাটেলাইট পৃথিবীর কক্ষপথে ঘুরছে। এদের মধ্যে কোনোটি বিভিন্ন গ্রহের ছবি সংগ্রহ করে, কোনোটা আবহাওয়াবিদদের আবহাওয়ার পূর্বাভাস দেয়া সহ বিভিন্ন ধরনের প্রাকৃতিক দুর্যোগের আভাস দিতেও সাহায্য করছে। কিছু স্যাটেলাইট অন্যান্য গ্রহ, সূর্য, কৃষ্ণবিবর বা দূরবর্তী ছায়াপথ এর ছবি নিতে কক্ষপথে ঘুরছে। এছাড়াও এমন কিছু উপগ্রহ রয়েছে যারা যোগাযোগের মাধ্যম হিসেবে মূলত ব্যাবহার করা হয়; যেমন টিভি সিগন্যাল, বিশ্বজুড়ে ফোন কল এর সংযোগ স্থাপন, ইত্যাদি কাজে ব্যাবহার করা হয়। ২০টিরও অধিক স্যাটেলাইট ব্যাবহার করা হয় জিপিএস সিস্টেম এর কাজে। জিপিএস সিস্টেম আমাদের দৈনন্দিন জীবনে কী কাজে আসে সে কথা বিস্তারিত আমরা এখানে নাই বলি।
পৃথিবী থেকে পাঠানো প্রথম স্যাটেলাইটের রেপ্লিকা
দুই ধরনের উৎক্ষেপণ যন্ত্র রয়েছে – অপচয়যোগ্য রকেট এবং মহাশূন্য শাটল। অপচয়যোগ্য রকেটগুলো স্যাটেলাইট স্থাপন শেষে ধ্বংস হয়ে যায়। অপরদিকে মহাশূন্য শাটলগুলো স্যাটেলাইট স্থাপনের কাজে বারবার ব্যবহার করা যায়। উৎক্ষেপণ যন্ত্রের গতিবেগ উচ্চতার উপর অনেকটা নির্ভর করে। কম উচ্চতার কক্ষপথে (Low Earth Orbit = LEO) এর বেগ ৭.৮ কি.মি./সেকেন্ড, বেশি উচ্চতার কক্ষপথে (Geostationary Earth Orbit =GEO) এর বেগ ৩.১ কিমি/সে ।
বিশ্বের ১০ টি দেশের স্যাটেলাইট লঞ্চ করার ক্ষমতা রয়েছে।
সোর্স ঃ উইকিপিডিয়া
আশার কথা হচ্ছে বঙ্গবন্ধু-১ নামে একটি স্যাটেলাইট প্রথম বাংলাদেশী ভূ-সমলয় যোগাযোগ স্যাটেলাইট যা বাংলাদেশ টেলিকমিউনিকেশন রেগুলেটরি কমিশন দ্বারা পরিচালিত হবে। এটি ২০১৭ সালে উৎক্ষেপণ করা হবে। এটি 119° পূর্ব দ্রাঘিমাংশে ভূ-সমলয় স্লটে অবস্থিত করা হবে বলে আশা করা হয়। ফ্রান্সের থেলাস এলেনিয়া স্পেস কোম্পানি এটি তৈরি করবে। এটি তৈরিতে খরচ হবে ২৪৮ মিলিয়ন মার্কিন ডলার (১৯৫১ কোটি টাকা)। সুদূর ভবিষ্যতে হয়তো আমাদের দেশ থেকেই স্যাটেলাইট উৎক্ষেপণ করা যাবে ।
এই পোস্টের সর্বমোট পাঠকসংখ্যা: 7,120
ট্যাগসঃ satelliteSpace
1 মন্তব্য on "স্যাটেলাইট নিয়ে কিছু কথা"
আপনার লেখার ধরন ভাল লেগেছে। অহেতুক অতিরিক্ত ভাষা-সাহিত্যের ব্যবহার নেই, অল্প কথায় তথ্য উপস্থাপিত। ধন্যবাদ।
পরবর্তী লেখা GPA Vs CGPA
পূর্ববর্তী লেখা টিটিয়াস-বোড এর নীতিঃ প্রকৃতিতে গাণিতিক সুষমতার একটি উদাহরণ